**Bekecs Község Önkormányzata Képviselő-testületének 18/2021. (X. 1.) önkormányzati rendelete**

**a közterületek tisztántartásáról, az avar és kerti hulladék égetéséről szóló 9/2015(VI.30.) rendelet módosításáról**

Bekecs Község Önkormányzatának Képviselő-testülete a hulladékról szóló 2012. évi CLXXXV. törvény 88. § (4) bekezdés c) pontjában valamint a környezet védelmének általános szabályairól szóló 1995. évi LIII. tövény 46. § (1) bekezdés c) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva a környezet védelmének általános szabályairól szóló 1995. évi LIII. tövény 48. § (3) bekezdésében biztosított véleményezési jogkörében eljáró Borsod-Abaúj-Zemplén Megyei Kormányhivatal Környezetvédelmi és Természetvédelmi Főosztálya véleményének kikérésével a következőket rendeli el:

**1. §**

A közterületek tisztántartásáról, az avar és kerti hulladék égetéséről szóló 9/2015(VI.30.) rendelet bevezető része helyébe a következő rendelkezés lép:

„Bekecs Község Önkormányzatának Képviselő-testülete a hulladékról szóló 2012. évi CLXXXV. törvény 88. § (4) bekezdés c) pontjában valamint a környezet védelmének általános szabályairól szóló 1995. évi LIII. tövény 46. § (1) bekezdés c) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva a környezet védelmének általános szabályairól szóló 1995. évi LIII. tövény 48. § (3) bekezdésében biztosított véleményezési jogkörében eljáró Borsod-Abaúj-Zemplén Megyei Kormányhivatal Környezetvédelmi és Természetvédelmi Főosztálya véleményének kikérésével a következőket rendeli el:”

**2. §**

A közterületek tisztántartásáról, az avar és kerti hulladék égetéséről szóló 9/2015(VI.30.) rendelet 3. §-a helyébe a következő rendelkezés lép:

**„3. §**

Az ingatlanhasználóknak az ingatlanok tisztán tartásával kapcsolatos feladatai:

*a)* az ingatlan rendben- és tisztán tartása, gyommentesítése, az ingatlanról a járda és az úttest fölé benyúló ágak, bokrok metszése,

*b)* épület bontása, építése, felújítása és karbantartása miatt üresen álló ingatlan és az előtte húzódó járda tisztán tartása,

*c)* A településrészeken keletkező építési és bontási hulladék kezelését, tervezését és elszámolását a 45/2004. (VII.26.) BM-KvVM együttes rendelet előírásai szerint kell végezni,

*d)* Az ingatlanhasználó köteles gondoskodni az ingatlanán történ rovar és rágcsálóirtásról.”

**3. §**

A közterületek tisztántartásáról, az avar és kerti hulladék égetéséről szóló 9/2015(VI.30.) rendelet a következő alcímmel egészül ki:

**„3/A. Eljárási rendelkezések**

**7/A. §**

(1) Az e rendeletben meghatározott szabályokba ütköző magatartás elkövetőjével szemben ötezer forinttól kettőszázezer forintig terjedő közigazgatási bírság szabható ki.

(2) Közigazgatási bírság kiszabása helyett figyelmeztetés alkalmazható, ha a cselekmény az elkövetés körülményeire tekintettel csekély súlyú és az elkövető személyi körülményire is figyelemmel a figyelmeztetéstől kellő visszatartó hatás várható.

(3) A közigazgatási bírság kiszabásával kapcsolatos eljárásban - átruházott hatáskörben - a jegyző jár el.

(4) A rendeletben foglaltak betartását a Bekecsi Közös Önkormányzati Hivatal erre feljogosított ügyintézője ellenőrzi.

(5) A közterületek és ingatlanok tisztántartásának szabályaiba ütköző magatartás miatti eljárás hivatalból, továbbá bármely szervezet vagy személy bejelentése alapján indítható. A bejelentést szóban vagy írásban bárki megteheti. A szóban tett bejelentést jegyzőkönyvbe kell foglalni.

(6) A közigazgatási bírságot a határozat jogerőre emelkedésétől számított 15 napon belül kell az önkormányzat 55800044-11015417 számú bírság számlájára befizetni.

(7) A bírság mértékének meghatározása az eset összes körülményeinek figyelembe vételével történik.”

**4. §**

Ez a rendelet a kihirdetését követő harmadik napon lép hatályba.

|  |  |
| --- | --- |
|  dr. Bodnár László  |  Barta Csilla |
|  polgármester |  jegyző |

Záradék:

A rendelet 2021. október 1. napján kihirdetve.

 Barta Csilla

 jegyző

Általános indokolás

A közterületek tisztántartásáról, az avar és kerti hulladék égetéséről szóló 9/2015(VI.30.) önkormányzati rendelet módosítása a jelenleg nem szabályozott kérdéseket szabályoz, valamint a jogalkalmazást konkrétabbá teszi.

Helyi önkormányzat feladatkörében eljárva – Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 5. pontja értelmében – törvényben kapott felhatalmazás alapján a környezet védelme érdekében önkormányzati rendeletet alkot. Figyelemmel arra, hogy e társadalmi viszonyok és érdekek folyamatosan változó összességet alkotnak az elfogadott és szabályszerűen kihirdetett önkormányzati rendeletek meghatározott időszakonkénti felülvizsgálata indokolt. Amennyiben a felülvizsgálat eredményeképp megállapításra kerül, hogy adott rendelet nem felel meg a társadalmi, gazdasági vagy szociális érdekeknek, a jogszabályi környezetnek való megfelelés mellett célszerű az adott rendeletet módosítani, a társadalmi viszonyok újra szabályozását el kell végezni. E rendelet célja a fenti követelményeknek való megfelelés biztosítása. A rendelet-tervezet előkészítése során figyelembe vettük a jogalkotásról szóló 2010. évi CXXX. törvény és a jogszabályszerkesztésről szóló 61/2009. (XII.14.) IRM rendeletben foglalt szabályokat.

**Részletes indokolás:**

**1-2. §**

A bevezető rész és a 3. § újra szabályozását tartalmazza.

**3. §**

A rendelet szabályozza a jogkövetkezményeket.

**4. §**

Hatályba léptető rendelkezést tartalmazza.